**MWONGOZO WA MWIGO WA PAMOJA WA KASSU PAPER 1**

1. **Kamati ya uajiri ya kaunti yako imekualika kwa mahojiano ya afisa msimamizi wa kukabiliana na janga la mafuriko. Andika tawasifu utakayoiwasilisha kwa kamati hiyo.**
* Anwani ibainishe kuwa ni tawasifu
* Anwani iandikwe kwa herufi kubwa na kupigiwa mstari
* Kazi ya mtahiniwa iandikwe kwa aya maalum
* Atumie lugha nathari
* Mtahiniwa ajadili maisha yake kwa ufupi
* Aonyeshe kuhitimu kwake katika masomo husika
* Aonyeshe tajiriba aliyo nayo kwa kazi hiyo
* Mtahiniwa aonyeshe mchango wake katika jamii.
* Anaweza kuweka wazi uanachama wake shuleni k.m msalaba mwekundu, mazingira, majanga n.k
* Mtahiniwa abainishe uraibu wake; uwe ule unaoegemea masuala kuhusiana na jinsi ya kukabiliana na majanga.

**2. Ufisadi umekuwa tatizo sugu nchini. Jadili vyanzo vyake na upendekeze suluhu**

**kwa uovu huo.**

* Tamaa – Hali ya kutaka kujilimbikizia mali nyingi.

Suluhu ni kuongea na wafanya kazi waache tamaa.

* Mshahara duni – Wafanya kazi kupewa mshahara usiolingana na ujuzi wao.

Suluhu ni kuwapa wafanya kazi mshahara unaofaa.

* Kutofuata sheria – Wananchi kuvunja sheria na kisha kutafuta njia ya mkato kujitoa

Shidani.

Suluhu ni kuhakikisha wanaovunja sheria wanaadhibiwa mara moja.

* Uongozi mbaya – Viongozi hawafanyi lolote kuondoa ufisadi.

Suluhu ni kuwachagua viongozi wanaojitoa kupigana dhidi ya ufisadi.

* Mapendeleo – Kuna wale ambao wanapendelea wenzao wanaojuana nao.

Suluhu ni kuondoa mapendeleo katika jamii.

* Ukabila – Wengine wanapendelea watu wa makabila yao.

Suluhu ni kuhakikisha ukabila umeondolewa nchini.

* Matumizi mabaya ya mamlaka – Kuna wale wanaotumia mamlaka yao vibaya.

Suluhu ni kuwafanya wale walio mamlakani watumie vizuri bila mapendeleo.

**3. Pang’okapo jino pana pengo.**

Kisa kidhihirishe maana ifuatayo;

1. **Kung’oka kwa jino**-jinsi mtu alivyotoweka /kufa
2. **Pengo** – shida/madhila/dhiki zilizowakumba waliobaki

Ni kawaida kuwa jino lingokapo hubakia pengo

Hii ni methali ambayo hutumiwa kupigia mfano, mahali apoondoka au kufariki kiongozi wake ,mahali hapo huwa na upungufu fulani.

Mtahiniwa asimulie kisa kinachoashiria kuondoka kwa mtu(kiongozi) mahali fulani aliposhikilia wadhifa au kazi fulani muhimu na nafasi hiyo kubakia wazi.

Pengo hili aidha laweza kuwa lililoachwa na baba au mama mzazi

Aonyeshe upekee wa mhusika huyu na namna alivyokuwa tegemeo kwa wengi

Aonyeshe namna kuondoka kwa huyu aliyetegemewa kunaishia kufungua gharika la madhila kwa jamii hii iliyomtegemea

Kwa vyovyote vile, kisa kilenge kubaini shida zilizowakumba waliobaki kutokana na pengo lililobaki.

Ruwaza zifuatazo zinaweza kujitokeza;

1. Mzazi(baba au mama au wote) kufariki na kuwaacha watoto na kukosa mwelekezi au mlezi
2. Mlezi kuondoka /kuaga na kuwaacha waliomtegemea wakihangaika kwa kukosa ; chakula,karo ya shule na mahitaji mengine
3. Wazazi kutalikiana na hivyo familia kusambaratika na kuacha watoto bila mwangalizi, watoto kukosa mahitaji ya kimsingi kama vile elimu, chakula na ikizidi ushauri/uelekezi
4. Kiongozi wa kidini au kisiasa kungatuka uongozini na kumpisha kiongozi mwingine ambaye kwa kiasi fulani hawezi kulinganishwa na mtangulizi wake, kimaendeleo.
5. Meneja wa kampuni kungatuka na kuacha kampuni chini ya usimamizi duni na hatimaye kampuni hiyo kusambaratika
6. Mwalimu kustaafu na kuacha shule mikononi mwa mwalimu mkuu mwingine na ambaye anakosa kuwajibika kiusimamizi, hatimaye shule inadorora kimatokeo.

**4. Andika insha itakayoanza kwa maneno haya;**

**Nilishusha pumzi,nikashukuru. Masaibu yangu yalikuwa yamefika kikomo na maisha ya siku zijazo yalijaa matumaini**.

Mhusika huyu anaposhusha pumzi ni ishara ya kikomo au mwisho wa masaibu

Mhusika huyu anashukuru kwa vile pana mwanga wa msaada au amepata msaada

Mhusika asimulie na kuweka wazi matatizo ambayo amepitia hadi kufika sasa ambapo ameauniwa au amepata suluhu kwa yaliyomswibu

Mtahiniwa aandike kisa kitakachofungamana na mwanzo aliopewa.

Taswira zifuatazo zinaweza kujitokeza;

1. Mhusika/msimulizi alikuwa na jambo ambalo lilikuwa limemsumbua kwa muda mrefu lakini sasa amelikabili na kulishinda, hivyo aweze kufurahia maisha yake
2. Msimulizi anaweza kuwa awali alikabiliwa na mgogoro au changamoto na hata kumkosesha amani kwa muda mrefu
3. Mhusika anatoka katika familia ya kichochole ameishi katika hali hii na sasa amepata msaada
4. Mhusika yatima, ameishi na kupitia maisha magumu na sasa amepata mlezi aliyejitokeza kumwauni

**Kwa vyovyote vile kisa lazima kionyeshe hali inayomfanya ashushe pumzi/masaibu kufika kikomo na jinsi maisha ya baadaye yatakuwa yenye tumaini.**